nahid-hub/BLUGE-bengali-wikipedia-section-title-prediction huggingface dataset:
আরাস তুরস্কের এরযুরাম থেকে শুরু হয়ে দিগর এর দক্ষিণ প্রান্তে আখুরিয়ান নদীর সাথে মিলিত হয় এবং এখান থেকে এটি তুর্কি-আর্মেনিয়ান সীমান্ত দিয়ে প্রবাহিত হয়, পরে এটি তুর্কি থেকে আজারবাইজানের সংযোগকারী নাকছিভান ক্ষুদ্র উপনিবেশের নিকট দিয়ে প্রবাহিত হয়। আরো পরে এটি ইরানি-আর্মেনিয়ান এবং ইরানি-আজারবাইজান সীমান্ত ঘেঁষে যায়।

য্যাংমার, সারিসো, ঘতুর নদ, হাজিলার নদ, কালিবার নদ, ইলঘেনা নদী, দারেহ নদ এবং বালহা নদী হলো আরাসের দক্ষিণ দিকের প্রধান উপনদী। তুরস্কে, ঘারেসো নদী উত্তর দিকে প্রবাহিত হয়। আখুরিয়ান, মেতসামর, হ্রাযদান, আযাত, ভেদি, আর্পা, ভোরোটান, ভোঘজি এবং মেঘরি নদী আর্মেনিয়ার উত্তর দিকে থেকে মিলিত হয়। খাছিন নদ, অক্ষি নদ, কুরি নদী এবং কান্দলান নদ আজারবাইজানের উত্তর দিক থেকে প্রবাহিত হয়।  

সঠিক অনুচ্ছেদ শিরোনাম কোনটি?
titleA. নাম
titleB. ইদ্গার আরাস উপাত্যাকা পক্ষী স্বর্গ
titleC. ব্যুত্‌পত্তি এবং ইতিহাস
titleD. বর্ণনা
উত্তর: titleD
সেজান মাহমুদ ১ সেপ্টেম্বর সিরাজগঞ্জে জন্ম গ্রহণ করেন। তার পিতার নাম মরহুম আফাজ উদ্দিন সরকার এবং মাতার নাম ফিরোজা বেগম।

সেজান মাহমুদ ঢাকার স্যার সলিমুল্লাহ মেডিক্যাল কলেজ থেকে এম.বি.বি.এস., আমেরিকার হার্ভার্ড বিশ্ববিদ্যালয় থেকে এম.পি.এইচ. এবং এন্ডোক্রাইনোলজিতে স্নাতকোত্তর ফেলোশিপ এবং বার্মিংহাম থেকে পিএইচ.ডি. ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. কর্ম জীবন
titleB. সাহিত্য
titleC. চলচ্চিত্র
titleD. ব্যক্তিগত জীবন
উত্তর: titleD
অপারেশন রাইনহার্ডে ব্যবহৃত শিবিরসমূহ যেমন: বেলজেক, সোবিবোর এবং ট্রবলিংকা শিবিরে রেলগাড়ি ভর্তি বন্দীদের আগমনের সাথে সাথে হত্যার উদ্দেশ্যে গ্যাস প্রকোষ্ঠে নিয়ে যাওয়া হত, এভাবেই শিবিরগুলোর নকশা করা হয়েছিল। অশউইৎজ-২ বিরকেনাউ শিবিরের হত্যা কেন্দ্রসমূহ একই সময়ে নির্মিত হয়, এগুলো তৈরি করা হয় কয়েদখানার একটি অংশ হিসেবে, এবং মাজদানেক বন্দী শিবিরেও অনুরূপ হত্যাকেন্দ্র নির্মিত হয়। অন্যান্য অধিকাংশ শিবিরে বন্দীদের প্রথমে জোরপূর্বক কয়েদ খাটানো হয়; তাদেরকে অনাহারে-অর্ধাহারে রেখে প্রয়োজনমত কয়েদ খাটানো হয়। অশউইৎজ্‌, মাজদানেক এবং জাসেনোভাক শিবিরে পৃথকভাবে জাইক্লন-বি গ্যাস প্রকোষ্ঠ এবং দাহন ভবন যুক্ত করা হয়, এসকল স্থানে ১৯৪৫ সালে যুদ্ধের শেষ পর্যায় অবধি হত্যাকান্ড চলতে থাকে। সোভিয়েত ইউনিয়নে নির্মিত ম্যালি ট্রস্টনেট্‌স শিবিরটি প্রথমে বন্দীশালা ছিল। যুদ্ধের শেষ পর্যায়ে যখন বন্দীদেরকে গণহারে গুলি করে হত্যা করা হচ্ছিল, তখন এটিকেও হত্যা শিবির বানানো হয়। ১৯৪৩ সালের অক্টোবর থেকে এই শিবিরে গ্যাস নিঃসৃত করার ব্যবস্থাযুক্ত ভ্যানগাড়ি ব্যবহৃত হত।

যুগোস্লাভিয়ায় নাৎসি বাহিনী কর্তৃক পরিচালিত সাজমিস্তে বন্দীশালায় ১৯৪২ সালের মার্চ থেকে জুন পর্যন্ত এরূপ একটি গ্যাস-গাড়ি ব্যবহারের জন্যে প্রস্তুত থাকে। গণহারে হত্যাকান্ড সম্পন্ন হলে গাড়িটি বার্লিনে ফেরত পাঠানো হয়। ভ্যানগাড়িটি মেরামত করে এরপর ম্যালি ট্রস্টনেট্‌স শিবিরে পাঠানো হয় সেখানে ব্যবহারের জন্যে। তৎকালীণ অধিকৃত পোল্যান্ডের লেভিভ নগরীর নিকটস্থ জানোস্কা বন্দী শিবিরে বন্দীদেরকে একটি প্রক্রিয়ায় বাছাই করা হত। কিছু বন্দীদের মৃত্যুর আগে কয়েদ খাটানোর জন্যে বাঁচিয়ে রাখা হত। অন্যদেরকে হয় হত্যার উদ্দেশ্যে বেলজেক শিবিরে পাঠানো হত অথবা শিবিরের পেছনে পাহাড়ি ঢালে (পিয়স্কি পাহাড়ে) নিয়ে গুলি করে হত্যা করা হত। ওয়ারস' বন্দী শিবিরটি ছিল কয়েকটি জার্মান বন্দীশালার সমষ্টি, সম্ভবত এদের মধ্যে একটি ছিল নির্মূল শিবির, যার অবস্থান ছিল জার্মান অধিকৃত ওয়ারস' নগরীতে। এই শিবিরটির সংক্রান্ত খুঁটিনাটি তথ্য নিয়ে বিতর্ক রয়েছে এবং এটি ঐতিহাসিক গবেষণার বিষয়।

সঠিক অনুচ্ছেদ শিরোনাম কোনটি?
titleA. গণহত্যার প্রক্রিয়াসমূহ
titleB. শিবিরসমূহকে ধ্বংস করে ধামাচাপা দেয়ার প্রচেষ্টা
titleC. গণহত্যার অন্যান্য পদ্ধতিসমূহ
titleD. একই সাথে বন্দীশালা ও নির্মূল শিবির হিসেবে ব্যবহৃত শিবিরসমূহ
উত্তর: titleD
জৈন বিশ্বতত্ত্ব অনুসারে, জাগতিক সময়চক্র দুটি ভাগে বিভক্ত। যথা: ‘অবসর্পিণী’ ও ‘উৎসর্পিণী’। প্রত্যেকটি অর্ধ আবার ছয়টি ‘অরসে’ (চক্রের দণ্ড) বিভক্ত। উভয় অর্ধের ‘দুষ্মা-সুষ্মা’ (উচ্চারণ ‘দুখমা-সুখমা’) অরসে চব্বিশজন তীর্থঙ্কর ব্রহ্মাণ্ডের এই অংশকে কৃপা করেন। বর্তমান চক্রার্ধ (অবসর্পিণী) একটি বিশেষ যুগ। প্রথম তীর্থঙ্কর ঋষভনাথ এই অর্ধের তৃতীয় পর্যায়ের (দুষ্মা-সুষ্মা) শেষভাগে জন্মগ্রহণ করেছিলেন। জৈন ধর্মগ্রন্থ অনুসারে, তিনি এমন এক যুগে জন্মগ্রহণ করেন, যে যুগে সর্বত্র আনন্দ বিরাজ করত এবং মানুষের কোনও কাজ ছিল না। ধীরে ধীরে চক্র আবর্তিত হয় এবং ইচ্ছাপূর্ণকারী বৃক্ষগুলি তিরোহিত হয়। মানুষ তখন সাহায্যের জন্য তাদের রাজার কাছে ছুটে যান। কথিত আছে, ঋষভনাথ মানুষকে ছয়টি প্রধান পেশার শিক্ষা দেন। এগুলি ছিল: (১) ‘অসি’ (আত্মরক্ষার জন্য অস্ত্রধারণ), (২) ‘মসী’ (লিখন দক্ষতা), (৩) ‘কৃষি’ (কৃষিকাজ), (৪) ‘বিদ্যা’ (জ্ঞান), (৫) ‘বাণিজ্য’ (ব্যবসা ও বাণিজ্য) এবং (৬) ‘শিল্প’ (শিল্পকর্ম)। অন্য ভাষায় বলা যায়, গৃহস্থ ব্যক্তিদের জীবিকা উপার্জনের জন্য উপযুক্ত পেশার শিক্ষা দিয়ে ‘কর্মভূমি’ (কর্মের যুগ) প্রবর্তনের কৃতিত্ব তাকেই দেওয়া হয়। তিনি যখন বিবাহ করে অন্য মানুষের কাছে একটি উদাহরণ স্থাপন করেন, তখনই বিবাহ প্রথা প্রবর্তিত হয়। সামগ্রিক দিক থেকে কথিত আছে, ঋষভনাথ বাহাত্তর রকমের বিজ্ঞান শিক্ষা দিয়েছিলেন। এগুলির মধ্যে ছিল পাটিগণিত, মৃৎশিল্প ও দৃশ্যশিল্প, রতিক্রিয়া, গীত ও নৃত্যকলা। জৈন কালপঞ্জিতে ঋষভনাথকে প্রায় অগণ্য যুগ পূর্বে স্থাপন করা হয়েছে।

সঠিক অনুচ্ছেদ শিরোনাম কোনটি?
titleA. সন্ন্যাস গ্রহণ
titleB. সাহিত্যে
titleC. প্রেক্ষাপট
titleD. সর্বজ্ঞতা
উত্তর: titleC
বিপ্লবী নিকুঞ্জ সেনের জন্ম ১৯০৬ খ্রিস্টাব্দের ১ লা অক্টোবর অধুনা বাংলাদেশের ঢাকার কামারখাড়ায়। পড়াশোনা সেখানেই। ঢাকা বিশ্ববিদ্যালয় থেকে বি.এ. পাশ করে কলকাতায় আসেন এম.এ পড়তে। তবে ছাত্র জীবন থেকেই তিনি ব্রিটিশ বিরোধী স্বাধীনতা আন্দোলনে র সমর্থক ছিলেন। ১৯০৫ সালে ঢাকার ব্রিটিশ বিরোধী বিপ্লবী হেমচন্দ্র ঘোষ স্থাপিত বিপ্লবীদের গুপ্ত সমিতি যুগান্তর দলের 'মুক্তি সংঘ' এর সাথে যুক্ত হন ও পরবর্তীকালে নেতাজী সুভাষচন্দ্র বসুর 'বেঙ্গল ভলান্টিয়ার্স' এর সদস্য হন। কুমিল্লায় ললিত বর্মনের নেতৃত্বে দলকে শক্তিশালী করার উদ্দেশ্যে তিনি সেখানে প্রেরিত হন। তাঁর ও ললিত বর্মনের বিপ্লবী প্রচেষ্টার ফল হিসাবে পেলেন কুমিল্লার ফয়জুন্নেসা বালিকা বিদ্যালয়ের দুই সহপাঠী কিশোরীকে। তাঁরা হলেন শান্তি ঘোষ ও সুনীতি চৌধুরী।এঁরাই কুমিল্লার জেলা ম্যাজিস্ট্রেট মি.স্টিভেন্সকে ১৯৩১ সালে ১৪ ডিসেম্বর হত্যা করেন।
নিকুঞ্জ সেন কিন্তু শিক্ষকতার মাধ্যমে দল ও সংগঠনকে শক্তিশালী করার উদ্দেশ্যে ঢাকার বিক্রমপুরের বানারিপাড়া স্কুলে যোগ দেন। ছাত্র হিসাবে পেলেন বাদল গুপ্তকে। তাঁর আসল নাম ছিল অবশ্য সুধীর গুপ্ত। বাদলকে দেশপ্রেমে উদ্বুদ্ধ করেন নিকুঞ্জ সেন। বাদলও বেঙ্গল ভলান্টিয়ার্সে স্বেচ্ছাসেবী হিসাবে যোগ দেন।

বিপ্লবী হেমন্ত ঘোষের অপর সহযোগী বিনয় বসুও (১৯০৮-১৯৩০) চিকিৎসা শাস্ত্রের পড়াশোনা ছেড়ে ১৯২৮ খ্রিস্টাব্দে বেঙ্গল ভলান্টিয়ার্স দলে দেন ও সহযোদ্ধাদের নিয়ে বেঙ্গল ভলান্টিয়ার্সের ঢাকা শাখা গড়ে তোলেন।

সঠিক অনুচ্ছেদ শিরোনাম কোনটি?
titleA. রাইটার্স বিল্ডিং এ হামলা
titleB. জন্ম ও বিপ্লবী ক্রিয়াকলাপ
titleC. পরবর্তী ক্রিয়াকলাপ
titleD. সম্মাননা
উত্তর: titleB
দুবলার চর মূলত জেলে গ্রাম। মাছ ধরার সঙ্গে চলে শুঁটকি শোকানোর কাজ। বর্ষা মৌসুমের ইলিশ শিকারের পর বহু জেলে চার মাসের জন্য সুদূর কক্সবাজার, চট্টগ্রামসহ, বাগেরহাট, পিরোজপুর, খুলনা, সাতক্ষীরা থেকে ডেরা বেঁধে সাময়িক বসতি গড়ে সেখানে। মেহেরআলীর খাল, আলোরকোল, মাঝেরচর, অফিসকেল্লা, নারিকেলবাড়িয়া, মানিকখালী, ছাফরাখালী ও শ্যালারচর ইত্যাদি এলাকায় জেলে পল্লী স্থাপিত হয়। এই চার মাস তারা মাছকে শুঁটকি বানাতে ব্যস্ত থাকেন। এখান থেকে আহরিত শুঁটকি চট্টগ্রামের আসাদগঞ্জের পাইকারী বাজারে মজুদ ও বিক্রয় করা হয়। সুন্দরবনের পূর্ব বিভাগের সদর দপ্তর বাগেরহাট থেকে মাছ সংগ্রহের পূর্বানুমতিসাপেক্ষে বহরদার ও জেলেরা দুবলার চরে প্রবেশ করে থাকেন। দুবলার চর থেকে সরকার নিয়মিত হারে রাজস্ব পেয়ে থাকে। প্রতি বছর বিএলসি বা বোট লাইসেন্স সার্টিফিকেট, ডিএফসি বা ডেইলি ফুয়েল (জ্বালানি কাঠ) কন্‌যাম্পশন ইত্যাদি প্রক্রিয়ায় বন বিভাগকে রাজস্ব প্রদান করে মৎস্য ব্যবসায়ীগণ সুন্দরবনে ঢোকার অনুমতি পান, এছাড়া আহরিত শুঁটকি মাছ পরিমাপ করে নিয়ে ফিরে আসার সময় মাছভেদে প্রদান করেন নির্ধারিত রাজস্ব।

সঠিক অনুচ্ছেদ শিরোনাম কোনটি?
titleA. অন্যান্য
titleB. রাসমেলা
titleC. বিবরণ
titleD. জীববৈচিত্র্য
উত্তর: titleC
১৭৬২-৯২ খ্রিষ্টাব্দ পর্যন্ত তিনি ছিলেন ব্রিটিশ সেনা কর্মকর্তা ও ঔপনিবেশিক শাসক। ১৭৫৭ খ্রিষ্টাব্দে সামরিক বাহিনীতে প্রবেশ করেন। ১৭৬২ সালে বাবা চার্লস কর্নওয়ালিসের (পঞ্চম ব্যারন কর্নওয়ালিস) মৃত্যুর পর তিনি আর্লের (ব্রিটেনের সম্ভ্রান্ত ব্যক্তিবিশেষ) পদমর্যাদায় হাউস অব লর্ডসে বাবার স্থলাভিষিক্ত হন। তিনি আমেরিকার স্বাধীনতা যুদ্ধে অংশগ্রহণকার প্রসিদ্ধ ব্রিটিশ সামরিক অধিনায়ক। তবে ১৭৮১ খ্রিষ্টাব্দে সাউথ ক্যারোলাইনাতে ব্যাটল অব ইয়র্কটাউনে মার্কিন ও ফরাসী বাহিনীর হাতে তিনি পর্যুদস্ত হন। ১৭৮৬ খ্রিষ্টাব্দে তাকে নাইট খেতাবে ভূষিত করা হয়। অত:পর তাকেঁ গভর্নর জেনারেল এবং কমান্ডার ইন চিফ নিযুক্ত করে ভারতে প্রেরণ করা হয়। তৃতীয় মহীশূর যুদ্ধে (শ্রীরঙ্গপত্তমের যুদ্ধ) বিশ্বাসঘাতকতার সুযোগে তিনি টিপু সুলতানকে পরাজিত করতে সক্ষম হন। ১৭৯৩ খ্রিষ্টাব্দ পর্যন্ত তিনি গভর্নর জেনারেল হিসাবে ব্রিটিশ ভারত শাসন করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. জীবন
titleC. চিরস্থায়ী বন্দোবস্ত প্রথা
titleD. আমেরিকায় পরাজয়
উত্তর: titleB
ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপে নিউজিল্যান্ড দলের অন্যতম সদস্য ছিলেন তিনি। গ্রুপ পর্বের তিন খেলায় অংশ নিয়ে মিতব্যয়ী বোলিং করে সাত উইকেট পান। কিন্তু, সেমি-ফাইনালে ওয়েস্ট ইন্ডিয়ান ব্যাটিং তারকা আলভিন কালীচরণের কাছে বেশ নাকানিচুবানী খান।

১৯৭৫-৭৬ মৌসুমে ভারত দল নিউজিল্যান্ড গমন করে। সিরিজের তিন টেস্টে অংশ নেন তিনি। তন্মধ্যে, ওয়েলিংটন টেস্টে স্বাগতিক দলের বিজয়গাঁথায় তিন উইকেট নিয়ে সবিশেষ ভূমিকা রাখেন। স্বীয় ভ্রাতা রিচার্ড হ্যাডলি পেয়েছিলেন ১১ উইকেট। ১৯৭৭-৭৮ মৌসুমে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি। তন্মধ্যে, ওয়েলিংটন টেস্টে নিউজিল্যান্ড দল ইংরেজদের বিপক্ষে ইতিহাসের প্রথম জয় তুলে নেয়। খেলায় তিনি কোন উইকেট পাননি। তবে, রিচার্ড হ্যাডলি ১০ উইকেট পেয়েছিলেন।

সঠিক অনুচ্ছেদ শিরোনাম কোনটি?
titleA. ক্রিকেট বিশ্বকাপ, ১৯৭৫
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. পাকিস্তানের মুখোমুখি, ১৯৭২-৭৩
উত্তর: titleA
যুক্তরাষ্ট্রে পুনঃপ্রবেশের অনুমতি বাতিল হলে চ্যাপলিন আর সেখানে ফিরে যাওয়ার চেষ্টা করেননি, বরং তিনি তার স্ত্রীকে এই বিষয়গুলো মীমাংসা করার জন্য পাঠান। চ্যাপলিন দম্পতি সুইজারল্যান্ডে থাকার সিদ্ধান্ত নেন এবং ১৯৫৩ সালের জানুয়ারি মাসে তাদের পরিবার মানোইর দে বান নামে ১৪ হেক্টর জমির উপর নির্মিত একটি বাড়িতে স্থায়ীভাবে বসবাস করার জন্য চলে যান। বাড়িটি কর্সিয়ের-সুর-ভেভির লেক জেনেভায় অবস্থিত। চ্যাপলিন মার্চে তার বেভার্লি হিল্‌সের বাড়ি ও স্টুডিও বিক্রি করে দিতে চান এবং এপ্রিলে তার যুক্তরাষ্ট্রে পুনঃপ্রবেশের অনুমতি বাতিল বিষয়ে আত্মপক্ষ সমর্থন করেন। পরের বছর তার স্ত্রী ওনিল তার নিজের মার্কিন নাগরিকত্ব ত্যাগ করেন এবং ব্রিটিশ নাগরিকত্ব গ্রহণ করেন। চ্যাপলিন ১৯৫৫ সালে ইউনাইটেড আর্টিস্ট্‌সের তার বাকি স্টক বিক্রি করার মাধ্যমে মার্কিন যুক্তরাষ্ট্রের সাথে তার শেষ পেশাদারী সম্পর্ক ছিন্ন করেন। ইউনাইটেড আর্টিস্ট্‌স ১৯৪০ এর দশকের শুরু থেকে আর্থিক সমস্যার মধ্য দিয়ে যাচ্ছিল।

চ্যাপলিন ১৯৫০ এর দশক জুড়ে বিতর্কিত ছিলেন, বিশেষ করে কমিউনিস্টদের ওয়ার্ল্ড পিস কাউন্সিল কর্তৃক প্রদত্ত আন্তর্জাতিক শান্তি পুরস্কার গ্রহণ এবং চৌ এনলাই ও নিকিতা খ্রুশ্চেভের সাথে সাক্ষাতের জন্য। তিনি ১৯৫৪ সালে তার প্রথম ইউরোপীয় চলচ্চিত্র "আ কিং ইন নিউ ইয়র্ক" নির্মাণের প্রস্তুতি শুরু করেন। এতে তিনি নিজেই একজন নির্বাসিত রাজা চরিত্রে অভিনয় করেন, যিনি মার্কিন যুক্তরাষ্ট্রে রাজনৈতিক আশ্রয় চান এবং তার চরিত্রটি কমিউনিজমের অভিযোগের সম্মুখীন হয়। চ্যাপলিন চিত্রনাট্যে তার নিজের অভিজ্ঞতা যুক্ত করেন। তার পুত্র মাইকেল এক তরুণ চরিত্রে অভিনয় করেন, এফবিআই যার পিতামাতার পিছনে লেগে আছে। এই রাজনৈতিক ব্যঙ্গধর্মী চলচ্চিত্রটি হাউজ অব আন-আমেরিকান কাউন্সিলকে ব্যঙ্গ করে এবং ভোক্তাবাদ, প্লাস্টিক সার্জারি, ও বড় পর্দার চলচ্চিত্রসহ ১৯৫০ এর দশকের সংস্কৃতিকে সরাসরি আঘাত করে। নাট্যকার জন অসবর্ন এক পর্যালোচনায় এই চলচ্চিত্রটিকে চ্যাপলিনের "সবচেয়ে তিক্ত" ও "সবচেয়ে ব্যক্তিগত" চলচ্চিত্র বলে অভিহিত করেন।

চ্যাপলিন অ্যাটিকা নামে একটি নতুন প্রযোজনা কোম্পানি চালু করেন এবং চিত্রায়নের জন্য শেপার্টন স্টুডিও ব্যবহার করতেন। ইংল্যান্ডে চিত্রায়ন খুবই কষ্টকর অভিজ্ঞতা ছিল, কারণ তিনি তার নিজের হলিউড স্টুডিও ও পরিচিত কলাকুশলীদের নিয়ে কাজ করে অভ্যস্ত ছিলেন এবং ইংল্যান্ডে নির্মাণে অসীম সময় পেতেন না। রবিনসনের মতে, এই বিষয়গুলো তার চলচ্চিত্রের মানে প্রভাব ফেলে। "আ কিং ইন নিউ ইয়র্ক" ১৯৫৭ সালের সেপ্টেম্বরে মুক্তি পায় এবং মিশ্র সমালোচনা লাভ করে। চ্যাপলিন ছবিটির প্যারিসে উদ্বোধনী প্রদর্শনীতে মার্কিন সাংবাদিকদের নিষিদ্ধ করেন এবং ছবিটি মার্কিন যুক্তরাষ্ট্রে মুক্তি না দেওয়ার সিদ্ধান্ত নেন। ফলে ছবির আয় কমে যায়, যদিও ইউরোপে ছবিটি মধ্যম মানের ব্যবসা করে। "আ কিং ইন নিউ ইয়র্ক" ১৯৭৩ সালের পূর্বে যুক্তরাষ্ট্রে প্রদর্শন করা হয়নি।

সঠিক অনুচ্ছেদ শিরোনাম কোনটি?
titleA. সুইজারল্যান্ডে আগমন ও আ কিং ইন নিউ ইয়র্ক
titleB. চলচ্চিত্র নির্মাণ
titleC. দ্য কিড
titleD. মঞ্চ কৌতুকাভিনয় ও ভডেভিল
উত্তর: titleA
চুল্লিতে তরল প্রোপেনকে গ্যাসে রুপান্তরিত করা হয়,বাতাসের সাথে মেশানো হয়, মিশ্রণকে জ্বালানো হয় এবং উৎপন্ন শিখা ও গ্যাসকে থলের মুখ বরাবর চালনা করা হয়। ক্ষমতাভেদে চুল্লি আলাদা হতে পারে। প্রতিটি চুল্লি সাধারণত ২ থেকে ৩ মেগাওয়াট তাপশক্তি উৎপন্ন করতে পারে। সুতরাং যেসব ক্ষেত্রে বেশি তাপের দরকার হবে, সেখানে প্রয়োজনভেদে দুই, তিন বা চারটি চুল্লি ব্যবহার করতে হতে পারে। চালক প্রোপেন কল (ভাল্ভ) খুলে চুল্লি সক্রিয় করেন, এই কলকে বিস্ফোরক কল ও বলা হয়। এই কলটি স্প্রিং এর সাথে লাগানো থাকে যাতে সক্রিয়ভাবে খুলতে এবং বন্ধ হতে পারে। চুল্লিতে একটি সূচনা শিখা থাকে যা প্রোপেন এবং বাতাসের মিশ্রণকে জ্বালায়। বেলুনচালক বাইরের কোন উৎস থেকে এই শিখার সূচনা করেন। বাইরের উৎস এক্ষেত্রে দিয়াশলাই বা ফ্লিন্ট স্ট্রাইকার বা বৈদ্যুতিক স্পার্ক হতে পারে। 

একের বেশি চুল্লির উপস্থিতিতে চালক তাপের চাহিদা বুঝে এক বা তারচেয়ে বেশি চুল্লি ব্যবহার করেন। তরল প্রোপেনকে আগেভাগে হালকা গরম করে নেয়া হয়। থলের মুখ থেকে চুল্লিটিকে ঝুলিয়ে রাখা যায় অথবা শক্তভাবে ঝুড়িতে লাগিয়ে রাখা যায়। চুল্লিকে গিম্বাল এর সাথে লাগিয়ে রাখা যায় যাতে চালক শিখার দিক নিয়ন্ত্রণ করতে পারেন এবং কাপড়কে অতিরিক্ত গরম হওয়ার হাত থেকে বাচাতে পারেন। চুল্লিতে দ্বিতীয় একটি প্রোপেন কল থাকতে পারে যা ধীরগতিতে প্রোপেন ছাড়ে এবং একারণে ভিন্ন একটি শব্দ উৎপন্ন করে। একে "ফিসফিস চুল্লি" বলা হয় এবং ব্যবহার করা হয় গরু ছাগল জাতীয় পশুদের দলের উপর দিয়ে যাত্রা করা সময় যাতে তীব্র শব্দ তাদের অসুবিধা না করে। এটি এক ধরনের হলুদ শিখা উৎপন্ন করে যা রাতে আলোর কাজেও ব্যবহার করা যায়। 

সঠিক অনুচ্ছেদ শিরোনাম কোনটি?
titleA. বিমানচালকের অনুজ্ঞাপত্র
titleB. রক্ষণাবেক্ষণ এবং মেরামত
titleC. প্রস্তুতকারী
titleD. চুল্লি
উত্তর: titleD
১৯৮৪ সালে যুক্তরাষ্ট্রের গৃহস্থালি ও স্বাস্থ্যসামগ্রী নির্মাতা কোলগেট-পামঅলিভ কোম্পানির গবেষণাগারে যোগ দিয়ে মলিকুলার বিজ্ঞানী হিসেবে খ্যাতি অর্জন করেন। তারপর তাকে ওরাল কেয়ার রিসার্চের অ্যাসোসিয়েট ডিরেক্টর অব টেকনোলজি করা হয়। দাঁত পরিচর্যা নিয়ে গবেষণা করে অন্য বিজ্ঞানীদের সাথে তিনি 'কোলগেট টোটাল' উদ্ভাবন করেন।

সঠিক অনুচ্ছেদ শিরোনাম কোনটি?
titleA. গ্রন্থ
titleB. বাংলাদেশের মুক্তিযুদ্ধে অবদান
titleC. উদ্ভাবন
titleD. কর্মজীবন
উত্তর: titleC
"মূল নিবন্ধ: হিন্দু উৎসব"

হিন্দু উৎসব (সংস্কৃত: उत्सव; আক্ষরিক অর্থে: উত্তরণ) প্রতীকী ধর্মানুষ্ঠান হিসেবে বিবেচনা করা হয় যা সুন্দরভাবে ব্যক্তিগত ও সামাজিক জীবনকে ধর্মের পথে চালিত করে। হিন্দুধর্মে সারা বছর ধরে অনেক উৎসব রয়েছে। হিন্দু দেওয়ালপঞ্জিকাতে সাধারণত তাদের তারিখ নির্ধারিত থাকে।

হিন্দু উৎসব সাধারণত পুরাণের ঘটনা অবলম্বনে, প্রায়শই ঋতু পরিবর্তন সঙ্গে সঙ্গে একত্রে উদযাপন করা হয়ে থাকে। সাধারণত উৎসবগুলি নির্দিষ্ট সম্প্রদায়ে আথবা ভারতীয় উপমহাদেশের নির্দিষ্ট অঞ্চলে উদযাপন করা হয়।

কিছু ব্যাপকভাবে পরিলক্ষিত হিন্দু উৎসব হল:


সঠিক অনুচ্ছেদ শিরোনাম কোনটি?
titleA. মানবজীবনের উদ্দেশ্য
titleB. উপবিভাগ
titleC. উৎসব
titleD. সংজ্ঞা
উত্তর: titleC
১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন এ রয়েছে ১টি ফার্স্টক্লাস এসি কোচ, ২টি এসি চেয়ার কার, ১৫টি সেকেন্ড ক্লাস বগি, ৪টি সাধারণ আনরিজার্ভড এবং ২টি যাত্রী বহনের পাশাপাশি যাত্রী মালামাল বহনের বগি৷ ট্রেনটি কোনো প্যানট্রি কার বহন করে না৷

ভারতে চলাচলকারী অন্যান্য ট্রেন এর ক্ষেত্রে যেমন হয়ে থাকে, এক্ষেত্রেও ইন্ডিয়ান রেলওয়ের চাহিদা ও প্রয়োজন অনুসারে যে কোনও সময় কোচ সংযুক্তির ক্ষেত্রে পরিবর্তন বা পরিবর্ধন ঘটতে পারে৷
সঠিক অনুচ্ছেদ শিরোনাম কোনটি?
titleA. কোচসমূহ
titleB. রুট
titleC. ব্যবহৃত ইঞ্জিন
titleD. চলাচল সময়
উত্তর: titleA
সমগ্র খেলোয়াড়ী জীবনে ২০ টেস্টে অংশগ্রহণ করার সুযোগ পেয়েছিলেন চার্লি বার্নেট। ঘরোয়া ক্রিকেটে দূর্দান্ত ক্রীড়াশৈলীর প্রেক্ষিতে ১৯৩৩ সালে ওভালে সফরকারী ওয়েস্ট ইন্ডিজের বিপক্ষে খেলার জন্য ইংল্যান্ড দলের সদস্যরূপে মনোনীত হন। আট নম্বরে ব্যাটিংয়ে নেমে মনোরম ৫২ রানের ইনিংস খেলেন। ১২ আগস্ট, ১৯৩৩ তারিখে ওভালে ওয়েস্ট ইন্ডিজের বিপক্ষে টেস্ট ক্রিকেটে অভিষেক পর্ব সম্পন্ন হয়েছিল তার। যুদ্ধের আগে-পিছে ২০ টেস্টে অংশগ্রহণ করেছিলেন তিনি।

দুইবার বিদেশ গমনের প্রথমটি ১৯৩৩-৩৪ মৌসুমে ভারতে নিচেরসারিতে ব্যাটিং করেন। ১৯৩৬-৩৭ মৌসুমে অস্ট্রেলিয়ায় শীর্ষস্থানীয় রান সংগ্রাহকের ভূমিকায় অবতীর্ণ হয়েছিলেন। ওয়ার্থিংটন, ফাগ ও ভেরিটির সাথে ব্যাটিং উদ্বোধনে নেমেছিলেন। ১৯৩৮ সালে হবস ও সাটক্লিফের যোগ্য উত্তরাধিকারী হিসেবে বার্নেট ও হাটনকে দেখা গিয়েছিল। তবে, ওভাল টেস্টের পূর্বেই দলের বাইরে চলে যেতে বাধ্য হন। দক্ষিণ আফ্রিকা গমন করা থেকে বঞ্চিত হন। এরপর পরবর্তী নয় বছর কোন টেস্ট খেলার সুযোগ পাননি।

চার্লি বার্নেট টেস্টে দুইবার শতরানের ইনিংসে খেলেছেন। ১৯৩৮ সালে ট্রেন্ট ব্রিজে সফরকারী অস্ট্রেলিয়ার বিপক্ষে লেন হাটনের সাথে প্রথমে উইকেট জুটিতে ২১৯ রান তুলেছিলেন। এরফলে ইংল্যান্ড দল ৬৫৮/৮ তুলে ইনিংস ঘোষণা করে। প্রথম টেস্টে মধ্যাহ্নভোজনের পূর্বেই প্রথম সকালে শতরানের কাছাকাছি ৯৮ রানে পৌঁছেন। অদ্যাবধি অস্ট্রেলিয়ার বিপক্ষে মধ্যাহ্নভোজনের পূর্বে সেঞ্চুরি করার একমাত্র ঘটনার হিসেবে টিকে রয়েছে। প্রথম বলেই এক্সট্রা কভার অঞ্চল দিয়ে চার মারেন। চাবিরতিতে সাইরেনচেস্টারে অবস্থানকারী মায়ের কাছ থেকে অভিনন্দনসূচক টেলিগ্রাম বার্তা পান। এটি তার দ্বিতীয় ও সর্বশেষ টেস্ট সেঞ্চুরি ছিল। ১৯৩৬-৩৭ মৌসুমের অ্যাশেজ সিরিজে অ্যাডিলেডে প্রথম সেঞ্চুরি করলেও তা পরাজয়ের স্বাদ গ্রহণ করেছিল।

সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. কাউন্টি ক্রিকেট
titleD. শৈশবকাল
উত্তর: titleB
১৮৭৭ সালে, রুশো-তুর্কি যুদ্ধের সময় (১৮৭৭-১৮৭৮) তত্কালীন- অটোমান সাম্রাজ্যে মুসলিমদের দ্বারা একটি শহর প্রতিষ্ঠিত হয়েছিল এবং তার নামকরণ করা হয়েছিল তুরগুতালপ ", যিনি এখন আমরা বুলগেরিয়া সুলতানের পরামর্শে এই বন্দোবস্তটির নাম দেওয়া হয়েছিল তুরগুতালপ । ১৯৮৬ সালে, নিষ্পত্তি জনপদের একটি আসন হিসাবে ঘোষণা করা হয়। এই শহরের প্রধান অর্থনৈতিক ক্ষেত্র হ'ল কৃষি। প্রধান ফসল হ'ল তামাক, তুলা, জলপাই, টমেটো এবং গম। কিছু শহরের বাসিন্দা সোমার বিদ্যুৎকেন্দ্র এবং কয়লা খনিতে কাজ করে। 

সঠিক অনুচ্ছেদ শিরোনাম কোনটি?
titleA. মৃত্যু
titleB. জীবনী
titleC. চলচ্চিত্র
titleD. উত্তরাধিকার
উত্তর: titleD
হিন্দুধর্মে বলা হয় যে যথাযথ পূজা দ্বারা (সংস্কৃত: শ্রী লক্ষ্মী সাহসাননাম পুজানবিধি) দেবী লক্ষ্মী যিনি অর্থ ও ভাগ্যের হিন্দু দেবী যার আশীর্বাদ প্রাপ্ত হতে পারে। দিওয়ালী দিবস উপলক্ষে বেশিরভাগ হিন্দু বাড়িগুলিতে লক্ষ্মী পারায়ান (প্রার্থনা) সঞ্চালিত হয় যা লাইটের উৎসব হিসাবে পরিচিত। হিন্দু উৎসবগুলির সময় বসত বাড়ির কক্ষের মেঝেতে রঙ্গোলী আঁকা হয় যাকে সৌভাগ্যের জন্য একটি পবিত্র স্বাগত এলাকা বলে বোঝানো হয়।

সঠিক অনুচ্ছেদ শিরোনাম কোনটি?
titleA. বৌদ্ধধর্ম
titleB. নিয়ন্ত্রণের অভাব হিসাবে
titleC. সংখ্যাতত্ত্ব
titleD. হিন্দুধর্ম
উত্তর: titleD
যুদ্ধের প্রথম পর্যায়ে সোভিয়েত সৈন্যরা বিভিন্ন বিদ্রোহী দলের বিরুদ্ধে সশস্ত্র যুদ্ধে লিপ্ত হয়। সোভিয়েত সৈন্যরা স্থলপথ ও আকাশপথে আফগানিস্তানে প্রবেশ করে দ্রুত দেশটির প্রধান প্রধান শহর, সামরিক ঘাঁটি এবং কৌশলগত স্থাপনাগুলোর ওপর কর্তৃত্ব প্রতিষ্ঠা করে। কিন্তু সোভিয়েত সৈন্যদের উপস্থিতির ফলে দেশটির পরিস্থিতি আশানুরূপ স্থিতিশীল হয় নি। বরং এটি আফগানদের মধ্যে জাতীয়তাবাদী চেতনার সৃষ্টি করে এবং ফলে বিদ্রোহের মাত্রা আরো বিস্তৃত হয়। আফগানিস্তানের নতুন রাষ্ট্রপ্রধান বাবরাক কারমাল সোভিয়েতদেরকে অস্থিতিশীলতা সৃষ্টির জন্য দায়ী করেন এবং ৪০তম আর্মিকে সরাসরিভাবে বিদ্রোহ দমনে অংশ নেয়ার জন্য দাবি জানান, কারণ তার নিজের সেনাবাহিনী বিশ্বাসের অযোগ্য হিসেবে প্রমাণিত হচ্ছিল। এভাবে সোভিয়েত সৈন্যরা আবিষ্কার করে যে, তাদেরকে শহুরে বিদ্রোহ, উপজাতীয় সৈন্যদলসমুহ ("লস্কর" নামে পরিচিত) এবং কখনো কখনো আফগান সেনাবাহিনীর বিদ্রোহী ইউনিটগুলোর বিরুদ্ধে যুদ্ধ করতে হচ্ছে। অবশ্য এসব বাহিনী প্রধানত খোলা স্থানে সোভিয়েতদের বিরুদ্ধে যুদ্ধ করে, যার ফলে সোভিয়েত যুদ্ধবিমান ও কামানগুলো তাদের দমন করার কাজ অনেকটাই সহজ করে দেয়।

১৯৮০ সালের ১ জানুয়ারি কান্দাহারের অধিবাসীরা বিদ্রোহ করে এবং সেখানে অবস্থানরত সোভিয়েত সৈন্য ও বেসামরিক নাগরিকদের হত্যা করে। ১৯৮০ সালের ২১ ফেব্রুয়ারি কাবুলের জনসাধারণ সোভিয়েত হস্তক্ষেপের বিরুদ্ধে প্রতিবাদ মিছিল বের করে। মিছিলের ওপর সোভিয়েত সৈন্যরা গুলিবর্ষণ করলে শত শত আফগান নিহত হয় এবং কয়েক হাজার আফগানকে গ্রেপ্তার করা হয় (গ্রেপ্তারকৃতদের পরবর্তীতে মৃত্যুদণ্ড প্রদান করা হয়)। একই দিন শিনদান্দে সোভিয়েতবিরোধী দাঙ্গা আরম্ভ হয়। সোভিয়েত সৈন্যরা দাঙ্গাটি দমন করে পরিস্থিতি নিয়ন্ত্রণে আনে।

সঠিক অনুচ্ছেদ শিরোনাম কোনটি?
titleA. বিদ্রোহীদের প্রতি পাকিস্তানি সহায়তা
titleB. পিডিপিএ-এর অভ্যন্তরে অন্তর্দ্বন্দ্ব
titleC. ডিসেম্বর ১৯৭৯ – ফেব্রুয়ারি ১৯৮০: সৈন্য মোতায়েন
titleD. পটভূমি
উত্তর: titleC
অতীতে পালকি ছিল ধনী ও সম্ভ্রান্তবংশীয়দের যাতায়াতের একটি বিলাসবহুল উপায়। সুদূর অতীতে পালকি মন্দিরের দেবতার মূর্তি বহনের কাজে ব্যবহৃত হত। অনেক মন্দিরের ভাস্কর্যে পালকিতে করে মূর্তি বহনের চিত্র খোদিত আছে। ভারতের রেলপথ প্রবর্তনের পূর্বে ইউরোপীয় উচ্চবিত্ত সমাজের সম্ভ্রান্তবংশীয় ও মহিলারা পালকি ব্যবহার করতেন। বর্তমানে পালকির ব্যবহার সীমিত। কোনো ভারতীয় বিবাহে বধূকে সুসজ্জিত পালকিতে করে বিবাহ মণ্ডপে নিয়ে আসার প্রথা বিদ্যমান রয়েছে।

সঠিক অনুচ্ছেদ শিরোনাম কোনটি?
titleA. জলপথ ও সমুদ্র পরিবহন ব্যবস্থা
titleB. বিমান পরিবহন ব্যবস্থা
titleC. পালকি
titleD. বাস
উত্তর: titleC
২০১১ সালের জনগণনা অনুসারে, পূর্ব সিক্কিম জেলার জনসংখ্যা ২৮১,২৯৩। এই জনসংখ্যা বার্বাডোজ রাষ্ট্রের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫৭৪তম। এই জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১৪.৭৯%। পূর্ব সিক্কিমের লিঙ্গানুপাত প্রতি ১০০০ পুরুষে ৮৭২ জন। এই জেলার সাক্ষরতার হার ৮৪.৬৭%।

পূর্ব সিক্কিম জেলার অধিকাংশ বাসিন্দা নেপালি বংশোদ্ভুত। ছাড়াও ভুটিয়া, লেপচা ও তিব্বতি জাতির মানুষ দেখা যায়। এই জেলার প্রধান ভাষা হল নেপালি ভাষা।

সঠিক অনুচ্ছেদ শিরোনাম কোনটি?
titleA. ভূগোল
titleB. জনপরিসংখ্যান
titleC. বিভাগ
titleD. উদ্ভিদ ও প্রাণী
উত্তর: titleB
নিউরাল নেটওয়ার্কে ওজনকে প্রশিক্ষণ দেওয়া একটি অ-রৈখিক গ্লোবাল অপটিমাইজেশন সমস্যা হিসাবে মডেল করা যেতে পারে। কোনও নির্দিষ্ট ওজন ভেক্টরের ফিটনেস বা ত্রুটির মূল্যায়ন করার জন্য একটি লক্ষ্য ফাংশন তৈরি করা যেতে পারে: প্রথমত, নেটওয়ার্কের ওজনগুলি ওয়েট ভেক্টর অনুসারে সেট করা হয়। এর পরে, নেটওয়ার্কটি প্রশিক্ষণ ক্রমের বিপরীতে মূল্যায়ন করা হয়। সাধারণত, অনুমান এবং প্রশিক্ষণের অনুক্রমের মধ্যে নির্দিষ্ট লক্ষ্য মানগুলির মধ্যে যোগফলের পার্থক্যটি বর্তমান ওজন ভেক্টরের ত্রুটির প্রতিনিধিত্ব করতে ব্যবহৃত হয়। এই লক্ষ্য ফাংশনটি হ্রাস করার জন্য নির্বিচারে গ্লোবাল অপ্টিমাইজেশন কৌশলগুলি ব্যবহার করা যেতে পারে।

আরএনএন প্রশিক্ষণের জন্য সবচেয়ে সাধারণ গ্লোবাল অপ্টিমাইজেশন পদ্ধতি হ'ল জেনেটিক অ্যালগরিদম, বিশেষত কাঠামোগত নেটওয়ার্কগুলিতে ৷

প্রাথমিকভাবে, জেনেটিক অ্যালগরিদম একটি পূর্বনির্ধারিত পদ্ধতিতে নিউরাল নেটওয়ার্ক ওয়েটের সাথে এনকোড করা থাকে যেখানে ক্রোমোসোমের একটি জিন একটি ওজন লিঙ্ক উপস্থাপন করে। পুরো নেটওয়ার্কটি একক ক্রোমোজোম হিসাবে উপস্থাপিত হয়। ফিটনেস ফাংশনটি নিচে মূল্যায়ন করা হয়:


অনেক ক্রোমোসোম জনসংখ্যা তৈরি করে; অতএব, একটি স্টপিং মানদণ্ডটি সন্তুষ্ট না হওয়া পর্যন্ত অনেকগুলি বিভিন্ন স্নায়ু নেটওয়ার্ক বিবর্তিত হয়। একটি সাধারণ স্টপিং স্কিমটি হ'ল:


থামানোর মানদণ্ডটি ফিটনেস ফাংশন দ্বারা মূল্যায়ন করা হয় কারণ এটি প্রশিক্ষণের সময় প্রতিটি নেটওয়ার্ক থেকে গড়-স্কোয়ার-ত্রুটির প্রতিদান পায়। সুতরাং, জেনেটিক অ্যালগরিদমের লক্ষ্য হ'ল গড়-স্কোয়ার্ড-ত্রুটি হ্রাস করে ফিটনেস ফাংশনকে সর্বাধিক করে তোলা।

অন্যান্য গ্লোবাল (এবং / বা বিবর্তনমূলক) অপ্টিমাইজেশান কৌশলগুলি ভাল ওজনের একটি ভাল সেট যেমন সিমুলেটেড অ্যানিলিং বা কণা ঝাঁক অপ্টিমাইজেশন ব্যবহার করতে ব্যবহৃত হতে পারে।

সঠিক অনুচ্ছেদ শিরোনাম কোনটি?
titleA. গ্লোবাল অপ্টিমাইজেশন পদ্ধতি
titleB. দ্বিতীয় আদেশ আরএনএন
titleC. সম্পর্কিত ক্ষেত্র এবং মডেল
titleD. রিকার্সিভ
উত্তর: titleA
কোপেন জলবায়ু শ্রেণীবিন্যাস অনুসারে ভিয়েনতিয়েনে একটি স্বতন্ত্র ভেজা মৌসুমি এবং শুকনো মৌসুমি সহ একটি গ্রীষ্মমণ্ডলীয় সাভনা জলবায়ু বিরাজ করে। ভিয়েনতিয়েনে নভেম্বর থেকে মার্চ পর্যন্ত শুষ্ক মৌসুম থাকে। এপ্রিল বর্ষা মৌসুমের সূচনা করে যা ভিয়েনতিয়েনে প্রায় সাত মাস স্থায়ী হয়। ভিয়েনতিয়েন সারা বছর জুড়ে গরম এবং আর্দ্র থাকে, যদিও শহরের তাপমাত্রা শুষ্ক মৌসুমের তুলনায় কিছুটা শীতল থাকে। গড়ে সর্বোচ্চ তাপমাত্রা থাকে ৫৪.১° ডিগ্রি সেলসিয়াস (১০৬ ডিগ্রি ফারেনহাইট), যা এপ্রিল মাসে রেকর্ড করা হয়েছিল এবং সর্বনিন্ম তাপমাত্রা থাকে জানুয়ারি মাসের ০.০ ডিগ্রি সেলসিয়াম (০.৩ ডিগ্রি ফারেনহাইট)। বার্ষিক গড় বৃষ্টিপাতের পরিমান ১৬৬০ মিলিমিটার (৬৫ ইঞ্চি), সবচেয়ে বেশি বৃষ্টিপাত হয় জুলাই থেকে আগস্ট মাসে।

সঠিক অনুচ্ছেদ শিরোনাম কোনটি?
titleA. প্রশাসন
titleB. ইতিহাস
titleC. জলবায়ু
titleD. ভূগোল
উত্তর: titleC
কু সাঙ এর জন্ম দক্ষিণ হামগিয়ং প্রদেশের ওনসানে, যা এখন উত্তর কোরিয়ায় অবস্থিত। তাঁর পিতা-মাতা ক্যাথলিক ছিলেন এবং তাঁর বড় ভাই ছিলেন একজন যাজক, কিন্তু জাপানে পড়াশোনা করার পরে তাঁর বিশ্বাসের সংকট হয়েছিল এবং পরবর্তী জীবনে তিনি কেবল ক্যাথলিকবাদে ফিরে এসেছিলেন। সাংবাদিকতা ও লেখক হিসাবে কাজ করে কু সাঙ-তার প্রতিপালনের ক্ষেত্রে ফিরে আসেন। তিনি কম্যুনিস্ট কর্তৃপক্ষের প্রতিরোধে কবিতা প্রকাশ করেছিলেন এবং দ্বিতীয় বিশ্বযুদ্ধের পরে তাঁর কবিতা প্রকাশের জন্য তিনি দক্ষিণে পালিয়ে গিয়েছিলেন। কু সাঙ লেখক গোষ্ঠীর সহকারী পরিচালক হিসাবে দায়িত্ব পালন করেছিলেন যা কোরিয়ান যুদ্ধের সময় দক্ষিণ কোরিয়ার সামরিক বাহিনীর কার্যক্রম কভার করার জন্য মোতায়েন করা হয়েছিল । তিনি দ্য ইয়োংগনাম ইল্বোর প্রধান সম্পাদক, কিংস্যাং শিনমুনের সম্পাদকীয় লেখক, এবং চুং-আং বিশ্ববিদ্যালয়ের কবি প্রভাষক হিসাবেও কাজ করেছিলেন। । তিনি কোরিয়ান একাডেমি অফ আর্টসের সদস্য ছিলেন। কু সাঙ ১১ ই মে, ২০০৫ সালে মারা যান।

কু সাঙ যক্ষ্মায় আক্রান্ত ছিলেন।

সঠিক অনুচ্ছেদ শিরোনাম কোনটি?
titleA. অনুবাদ কাজ করে
titleB. কাজ
titleC. জীবন
titleD. কোরিয়ান ভাষায় তার (আংশিক) কাজ
উত্তর: titleC